CELEX: 32012D0209
Language: sk
Date: 2012-04-20 00:00:00
Title: 2012/209/EÚ: Vykonávacie rozhodnutie Komisie z  20. apríla 2012 o uplatňovaní ustanovení smernice Rady 2008/118/ES o kontrole a preprave na určité prídavné látky v súlade s článkom 20 ods. 2 smernice Rady 2003/96/ES [oznámené pod číslom C(2012) 2484]

24.4.2012   
            
            
               SK
            
            
               Úradný vestník Európskej únie
            
            
               L 110/41
            
         VYKONÁVACIE ROZHODNUTIE KOMISIE
   z 20. apríla 2012
   o uplatňovaní ustanovení smernice Rady 2008/118/ES o kontrole a preprave na určité prídavné látky v súlade s článkom 20 ods. 2 smernice Rady 2003/96/ES
   [oznámené pod číslom C(2012) 2484]
   (2012/209/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (1), a najmä na jej článok 20 ods. 2,
   keďže:
   
               (1)
            
            
               Komisia po prijatí žiadosti orgánov Holandska podľa článku 20 ods. 2 smernice 2003/96/ES prijala vykonávacie rozhodnutie 2011/545/EÚ zo 16. septembra 2011 o uplatňovaní ustanovení smernice Rady 2008/118/ES o kontrole a preprave na výrobky patriace pod číselný znak KN 3811 v súlade s článkom 20 ods. 2 smernice Rady 2003/96/ES (2). Na základe uvedeného vykonávacieho rozhodnutia sa na všetky výrobky v rámci číselného znaku KN 3811 vzťahujú ustanovenia smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (3).
            
         
               (2)
            
            
               V súlade so žiadosťou orgánov Holandska účelom vykonávacieho rozhodnutia 2011/545/EÚ je predchádzanie daňovým únikom, vyhýbaniu sa daňovej povinnosti a zneužitiu daňového režimu, a to zahrnutím určitých výrobkov určených na použitie ako prídavné látky do motorových palív, ktoré teda podliehajú zdaneniu v súlade smernicou 2003/96/ES, medzi výrobky, na ktoré sa vzťahujú ustanovenia smernice Rady 2008/118/ES o kontrole a preprave.
            
         
               (3)
            
            
               Po prijatí vykonávacieho rozhodnutia 2011/545/EÚ bola Komisia upozornená na osobitné postavenie výrobkov, na ktoré sa vzťahujú číselné znaky KN 3811 21 00 a 3811 29 00. Uvedené výrobky nie sú určené na použitie ani ako vykurovacie palivá, ani ako motorové palivá, ani ako prídavné látky do nich, a preto pri nich nehrozí riziko daňového úniku, vyhýbania sa daňovej povinnosti ani zneužitia daňového režimu. Preto by sa na ne nemali vzťahovať ustanovenia smernice 2008/118/ES o kontrole a preprave. Iba na výrobky, na ktoré sa vzťahujú číselné znaky KN 3811 11 10, 3811 11 90, 3811 19 00 a 3811 90 00, by sa preto mali vťahovať ustanovenia o kontrole a preprave.
            
         
               (4)
            
            
               Vykonávacie rozhodnutie 2011/545/EÚ by sa preto malo nahradiť analogickým rozhodnutím, ktoré by sa však vzťahovalo len na výrobky, na ktoré sa vzťahujú číselné znaky KN 3811 11 10, 3811 11 90, 3811 19 00 a 3811 90 00.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Výboru pre spotrebné dane,
            
         PRIJALA TOTO ROZHODNUTIE:
   Článok 1
   Od 1. januára 2013 sa na výrobky, na ktoré sa vzťahujú číselné znaky KN 3811 11 10, 3811 11 90, 3811 19 00 a 3811 90 00 z prílohy I k nariadeniu Rady (EHS) č. 2658/87 (4), zmenenému a doplnenému nariadením Komisie (ES) č. 2031/2001 (5), vzťahujú ustanovenia smernice 2008/118/ES o kontrole a preprave v súlade s článkom 20 ods. 2 smernice 2003/96/ES.
   Článok 2
   Vykonávacie rozhodnutie 2011/545/EÚ sa zrušuje.
   Článok 3
   Toto rozhodnutie je určené členským štátom.
   
      V Bruseli 20. apríla 2012
      
         
            Za Komisiu
         
         Algirdas ŠEMETA
         
            člen Komisie
         
      
   
   
      (1)  Ú. v. EÚ L 283, 31.10.2003, s. 51.
   
      (2)  Ú. v. EÚ L 241, 17.9.2011, s. 33.
   
      (3)  Ú. v. EÚ L 9, 14.1.2009, s. 12.
   
      (4)  Ú. v. ES L 256, 7.9.1987, s. 1.
   
      (5)  Ú. v. ES L 279, 23.10.2001, s. 1.